Da, haideți să ne așezăm!
Bine, suntem gata.
Mi-am cunoscut flacăra geamănă
și mi-a dat toată lumea peste cap.
Megan Fox și Machine Gun Kelly întețesc focul flăcărilor lor gemene.
J.LO A REUȘIT. TU ȚI-AI GĂSIT FLACĂRA GEAMĂNĂ?
Eram obsedată.
O să-mi găsesc flacăra geamănă.
DEMI LOVATO SPUNE CĂ IUBITUL EI E „FLACĂRA EI GEAMĂNĂ”
Căutam detalii despre flăcările gemene și i-am găsit pe Jeff și pe Shaleia.
- Bună! Eu sunt Jeff. - Și eu sunt Shaleia.
Suntem autorii cărții...
Suflete Gemene: Descoperirea Iubirii Tale Desăvârșite.
Și mi-am zis: „Super! Vreau să învăț totul despre asta.”
Flacăra ta geamănă e iubirea ta desăvârșită,
cel mai bun prieten al tău, perechea ta divină perfectă,
creată de Dumnezeu special pentru tine,
și pentru care tu ai fost creat, ca să fiți împreună pentru totdeauna.
Promiteau că, dacă te alăturai grupului lor,
urma să intri într-o relație cu iubirea ta desăvârșită.
Eu și Anne ne-am logodit!
Dumnezeule!
Da! Asta e dovada că flăcările gemene există.
A fost foarte scump,
dar vedeam oameni care se chinuiau să găsească speranță.
Mulțumesc că mi-ați fost alături
în cea mai sumbră perioadă a vieții mele.
Dar, în timp, lucrurile au luat-o razna.
Cred că voia să demonstreze că deținea controlul asupra noastră.
Ai nevoie de asta.
Disecau traumele oamenilor și profitau de ei emoțional.
Părea că le face plăcere să facă asta.
Vă bateți joc de familia mea.
După ce îți câștiga încrederea, începea să-și folosească puterea.
O să mă iubești!
E foarte periculos, pentru că nu au nicio calificare să facă asta.
Ați putea spune că forțați oamenii să-și schimbe genul?
Categoric și fără echivoc, nu!
Nu-mi vine să cred că acum asta este viața mea.
M-am săturat de lipsa ta de respect față de mine.
Devine obositor.
E foarte periculos ce fac. Ar putea muri oameni.
Bun-venit la petrecere, oameni buni!
Căutând cu disperare sufletul pereche:
EVADARE DIN UNIVERSUL FLĂCĂRILOR GEMENE
LONDRA, ANGLIA
Noi, ca societate,
înțelegem cu toții sentimentul de singurătate.
Despărțirile sunt cel mai groaznic lucru care ți s-ar putea întâmpla.
Am fost extrem de deprimat că...
Oamenii sunt foarte dezamăgiți de procesul de căutare al unui partener.
Cum cunosc oameni noi?
Nu știm care e locul nostru și nu știm cum să remediem asta.
UNDE SĂ CUNOȘTI OAMENI NOI
Prin simplul fapt că sunt...
LORRAINE FOSTĂ MEMBRĂ
o femeie de culoare...
Știu ce înseamnă să simți că nu-ți găsești locul.
Am cunoscut un băiat la școală.
M-am îndrăgostit cum nu mă mai îndrăgostisem vreodată.
Și apoi a urmat cea mai mare decepție din viața mea.
M-a înșelat și am încercat să înțeleg asta.
GOOGLE LEGĂTURĂ SPIRITUALĂ
Am început să caut informații de natură spirituală,
în încercarea de a înțelege de ce nu puteam renunța la omul ăsta...
De ce? De ce tipul ăsta?
Și auzeam încontinuu despre ceva numit „flăcări gemene”.
Nu mai auzisem de ele.
De suflete pereche, da, nu de flăcări gemene.
Așa că am accesat linkul. De ce nu?
Eu sunt Jeff.
Și eu sunt Shaleia.
Suntem flăcări gemene și autorii cărții
Suflete Gemene: Descoperirea Iubirii Tale Desăvârșite.
Da! Ce fericiți suntem!
Azi vă așteaptă un curs savuros.
Acest curs online, Flăcări gemene, un vis împlinit,
este o investiție incredibilă.
Sunt o persoană foarte curioasă. De asta mi se potrivește jurnalismul.
Mă interesează persoanele obsedate de idei considerate ciudate
ALICE HINES JURNALISTĂ
de majoritatea oamenilor.
- Deci ești sirenă? - Da.
- Dintr-o viață anterioară? - Da.
Poveștile care mă atrag în mod normal sunt despre grupări ciudate de pe internet.
Când le spun oamenilor: „O să te învăț să practici telechinezie”,
mi se face puțină teamă...
CÂTE OASE ȚI-AI RUPE CA SĂ ȚI-O TRAGI?
Am scris multe despre evoluția iubirii
odată cu noile metode prin care oamenii încearcă să relaționeze unii cu ceilalți.
Stăteam pe Reddit și căutam idei de reportaje.
Citeam despre diverse comunități spirituale
și am descoperit o postare despre un grup numit Universul flăcărilor gemene.
UNIVERSUL FLĂCĂRILOR GEMENE
M-am înscris în grupul acesta de pe Facebook,
unde se adunaseră o grămadă de oameni,
și am fost șocată de gradul lor de obsesie.
Părea a fi o comunitate spirituală cool cu membri din întreaga lume
care împărtășeau sfaturi despre cum să te îndrăgostești.
Era evident că cei doi fondatori, Jeff și Shaleia, se bucurau de multă adulație.
Ei pretindeau că au o legătură unică și că pot comunica direct cu Dumnezeu.
Jeff și Shaleia au spus:
„Dumnezeu ne-a spus cine e partenerul tău perfect și o să te ajutăm să-l găsești.”
Găsisem ideea pentru următorul meu articol.
Lucram la o benzinărie
din centrul statului New York,
în mijlocul pustietății.
ARCELIA FOSTĂ MEMBRĂ
Era un oraș conservator, foarte înapoiat.
Mă simțeam foarte singură.
Încă din copilărie, am fost o persoană extrem de spirituală.
Este o parte fundamentală a ființei mele.
Tarotul chiar poate să salveze viețile oamenilor.
În decembrie 2016, la trecerea în anul 2017,
am stabilit că scopul meu în noul an va fi să mă îndrăgostesc pentru prima dată.
Urma să mă deschid în fața cuiva pentru prima dată.
O lună mai târziu, mi-am cunoscut flacăra geamănă.
Am cunoscut o persoană care nu semăna deloc cu mine.
Cineva de care nu ar fi trebuit să mă simt atrasă.
Sunt o femeie trans.
Ultima persoană de care o femeie trans ar trebui să se simtă atrasă
este un tip crescut într-o zonă conservatoare și izolată.
Se dădea la mine fără să spună nimic,
asemenea unei persoane timide,
care chiar te place, dar încearcă să te facă să o remarci.
Imaginați-vă în ce situație era!
Locuia într-o zonă conservatoare, îi plăcea de o femeie trans
și încerca să se apropie de mine,
dar se temea că l-aș putea respinge.
„De ce mă simt atrasă de o astfel de persoană? Nu e tipic mie.
„Nu vreau să am o relație cu o astfel de persoană.”
Am căutat pe internet: „Ce e asta? Ce se întâmplă?”
Și am dat de termenul „flăcări gemene”.
„Ce naiba sunt flăcările gemene?”
CE SUNT FLĂCĂRILE GEMENE ȘI CUM DIFERĂ DE SUFLETELE PERECHE?
Flacăra geamănă e un suflet pereche la nivel super spiritual.
E cealaltă jumătate a sufletului tău.
Acest lucru are un aspect divin,
întrucât se crede că legătura pe care o ai cu flacăra geamănă
se continuă pe parcursul mai multor vieți.
E o idee care devine din ce în ce mai populară.
Megan Fox spune că Machine Gun Kelly este flacăra ei geamănă.
Mi-ai spus că sunt flacăra ta geamănă din trecut...
Ryan Gosling a trebuit să ceară un ordin de protecție
împotriva unei admiratoare convinse
că el era flacăra ei geamănă, așa că îl urmărea.
RYAN GOSLING HĂRȚUIT DE O ADEPTĂ A „FLĂCĂRILOR GEMENE”
Avea sens, deoarece descria
multe lucruri pe care le simțeam pentru acest individ.
Conexiunea irațională pe care o ai cu cineva
care pare a fi o parte din tine, la care nu poți să renunți și...
De ce să nu existe cineva care să fie exact partenerul pe care îl caut?
De ce să nu existe așa ceva?
Vreau să-mi găsesc alesul, știți ce zic?
De ce să ai parte de toate mizeriile, când poți să îți găsești alesul?
Cred că oamenii căutau un sens mai profund în viețile lor amoroase
și Universul flăcărilor gemene deținea răspunsul,
oferind oamenilor sens și iubire.
În copilărie, viața mea de familie n-a fost grozavă.
Mama mea biologică m-a părăsit la 11 ani.
CARLY FOSTĂ MEMBRĂ
Apoi a venit mama mea vitregă și s-a impus cu o mână de fier.
Da, am suferit multe traume, dar m-au făcut să fiu cine sunt
și mă fac să fiu mai puternică pe zi ce trece.
Aveam 24 sau 25 de ani
când am aflat despre flăcările gemene
și mi-am zis: „Super! Vreau să învăț totul despre asta.”
Am studiat Universul flăcărilor gemene,
m-am uitat la toate clipurile de pe YouTube...
O să discutăm despre filme cu flăcări gemene.
Dar, mai întâi, să dansăm!
Telepatia flăcărilor gemene.
Dacă nu dați mai departe acest video, vor veni
zece femei moarte să vă privească în timp ce dormiți.
Inițial, Jeff și Shaleia păreau niște influenceri
normali și banali.
Încetează!
Lui Jeff îi plăcea mult să joace Overwatch.
Shaleia experimenta cu tot felul de machiaje.
Vorbeau despre niște lucruri de genul celor din revistele de femei,
precum: „Cum să te împaci cu fostul tău?”
Tehnici de sex în a cincea dimensiune pentru flăcări gemene.
Dar cărora li se adăuga o notă spirituală și alternativă.
Prima dată când am făcut dragoste,
am plâns vreo 30 sau 60 de minute.
O, da!
Aceste clipuri aveau zece, douăzeci sau, uneori, chiar 100.000 de vizualizări.
Evident, anumite persoane de pe internet se identificau cu aceste lucruri.
E ca în paradis.
Apărem în fața camerelor și vă împărtășim idei despre flăcări gemene...
- Hai să ne plimbăm! - ... dar vrem să vă arătăm cine suntem.
Ca să vedeți cum suntem în viața reală.
Așa.
Sunt două persoane care par conștiente
și care au înțeles iubirea pe care și-o poartă reciproc.
Părea că realizaseră ceea ce îmi doream și eu.
Dar nu mă atrăgea doar ideea unui partener,
ci faptul că multe dintre învățăturile lor
aveau la bază evoluția personală
și încercarea de a te descoperi pe tine mai întâi,
iar partenerul ar fi consecința acestor lucruri.
Devii foarte puternic,
devii foarte perspicace și duci o viață foarte fericită.
Acesta este obiectivul final al vieții pe care o împărtășim.
- Rezultatul este o viață ca în paradis. - Da.
Când te eliberezi și îți urmezi inima,
îi eliberezi și pe cei din jurul tău.
M-am înscris în grupul de pe Facebook
și am fost asaltată de oameni care m-au bombardat cu mesaje frumoase:
„Bine ai venit în grup, Rai! Ai ajuns la destinație!
„E Universul flăcărilor gemene!
„Ai ajuns în locul potrivit. Te-am așteptat.”
Și mi-am zis: „Doamne, asta e! Aici trebuie să fiu.”
Am început să particip la ședințele online.
Jeff și Shaleia au niște cursuri private: Școala de ascensiune a flăcărilor gemene.
Deci, dacă te alăturai comunității
și voiai să treci în etapa următoare,
ți se cerea să cumperi un abonament pentru aceste cursuri,
pe care le-aș descrie ca fiind un reality-show terapeutic.
Bine ați revenit la Școala de ascensiune!
Ca de obicei, astăzi vă așteaptă un curs savuros.
Astăzi vă așteaptă un curs savuros...
Un curs savuros...
Vă așteaptă un curs savuros.
De fiecare dată, cursul începea cu:
„Bun-venit la un alt curs savuros al Școlii de ascensiune!”
Toată lumea era optimistă și prietenoasă.
Oamenii făceau parte dintr-un grup de pe Zoom, unde își discutau problemele
și primeau sfaturi de la Jeff și Shaleia,
în speranța că își vor rezolva traumele și problemele.
Să o ascultăm pe Arcelia!
- Mă auziți? - Da.
- Foarte bine, da. - Perfect!
Azi ai reușit să participi la curs.
Eram blocată într-o fantezie obsesivă.
Încercam în mod obsesiv să realizez această conexiune și să ne aduc împreună.
În noiembrie 2017, m-am înscris la cursuri.
Lasă totul deoparte!
Facem ce avem de făcut.
Uneori, profesorii se concentrau pe o singură persoană și o consiliau.
Când eram mai mică, am fost adesea hărțuită
și mă copleșea sentimentul că nu-mi găsesc locul.
Abordam tot felul de subiecte.
Știi de ce nu ai o relație bună cu tatăl tău?
Pentru că am multe resentimente față de el.
Erau subiecte care nu aveau neapărat legătură cu flăcările gemene.
Apropo, tatăl tău chiar te iubește.
Doar că nu știe cum să te iubească.
Sfaturile lui Jeff și ale Shaleiei și sprijinul din partea comunității lor
m-au ajutat să-mi vindec problemele de stimă de sine pe care le aveam.
Videourile lor m-au ajutat și, inițial, am observat rezultate imediate.
Jeff și Shaleia dedicau cursanților un număr limitat de ore pe zi,
indiferent de felul de ședințe,
dar înregistrau acele ședințe.
Am decis să înregistrăm ședințele
ca să fim alături de voi nonstop, în intimitatea casei voastre,
oricând vreți să accesați clipurile.
Noii membri ai grupului plătesc ca să aibă acces la înregistrările cursurilor.
Și se făcuseră sute de clipuri. Fiecare de câte o oră și jumătate, poate.
Dacă vreți să continuați să le urmăriți,
Școala de ascensiune a flăcărilor gemene o să aibă un minim de 100 de cursuri.
O să facem asta săptămânal, cel puțin doi ani.
M-am gândit că are sens,
că e un program care merită urmat.
Frumusețea din punct de vedere al afacerii
e că se poate dezvolta la nesfârșit.
Poți să le vinzi oricâtor oameni vor să le cumpere.
Cursurile costau 200 de dolari pe lună, un preț ridicol de mare.
Dar eram deja convinsă că trebuia să investesc în asta.
Abia te-ai înscris, dar pare că ești cu noi dintotdeauna.
- Învăț repede. - Te descurci grozav.
Jeff și Shaleia au promis că mă pot uni sufletește cu această persoană.
Călătoria ta îți aparține și nu o poate face nimeni în locul tău.
Cu toate astea, avem o garanție infailibilă.
Îți garantăm uniunea armonioasă cu adevărata ta flacără geamănă
după ce urmezi acest curs.
După ce m-am înscris, am început să am vise ciudate cu persoana respectivă.
Vise cu adevărat stranii.
De exemplu, într-un vis
levitam unul lângă altul,
ne țineam de mână și vedeam în jurul nostru
un vârtej de apă foarte ciudat.
A fost un lucru foarte dubios. Și, ca persoană spirituală,
încă sunt atentă la visele mele.
Așa că am decis să îmi las energia să se conecteze ceva mai mult la el.
Ca să mă trezesc că e fix lângă mine
și facem contact vizual, și pur și simplu...
Nu o să uit niciodată acea trăire.
M-am întrebat cum pot îmbunătăți acea conexiune.
Cum merge relația cu flacăra ta geamănă?
Încă suntem străini unul față de celălalt.
Dintotdeauna, de fapt...
Eu lucrez la un magazin. El este client acolo.
Îl urmărești pe internet sau în magazin?
Ambele.
- E numai iubire. - Așa e.
- Și experiența fricii este... - Aleg iubirea.
Deci o să alegi iubirea
și o să intri în uniune armonioasă cu flacăra ta geamănă?
Da.
Jeff și Shaleia m-au făcut să mă simt acceptată și apreciată pentru cine sunt.
Noutăți despre conexiunea mea.
Abia acum simt că a fost perfect.
Lucrurile au început să avanseze.
Tipul de care eram îndrăgostită a început să apară în viața mea.
Am postat pe grup așa:
„Doamne, funcționează tot ce ați spus. Uitați!”
A venit la mine și i-am povestit despre flăcările gemene,
iar el a zis: „Da, sunt de acord cu asta.”
Și ei au zis: „Da, lucrezi pentru tine!”
Și mi s-a părut minunat.
Universul flăcărilor gemene este un produs al spiritualității new age,
iar milenialii sunt tot mai interesați de asta, la fel și Generația Z.
Facem asta pentru a eradica orice îndoială rațională
cu privire la existența flăcărilor gemene.
Mass-media și social media
au accelerat la maximum răspândirea organizației lor.
Mulțumim că v-ați alăturat.
Dați like, distribuiți, abonați-vă și parcurgeți materialele.
Aceștia sunt oamenii care spun că au toate răspunsurile,
că îți pot rezolva toate problemele, dar nu par intimidanți.
Par genul de oameni cu care ai putea să fii prieten.
ORAȘUL LAPEER
Mă numesc Eric Rogers, iar Jeff Ayan a fost cel mai bun prieten al meu.
ERIC ROGERS PRIETENUL DIN COPILĂRIE AL LUI JEFF
Am fost născuți și crescuți în Michigan, într-un orășel numit Lapeer.
Eu și Jeff am urmat aceeași școală gimnazială și același liceu.
Era bufonul clasei, cu siguranță.
L-am întâlnit la cursul de științe din clasa a opta.
Din acel moment, am devenit cei mai buni prieteni.
M-am îndrăgostit de el din prima clipă.
Era carismatic până la cer și înapoi.
ELLEN HIBDON FOSTA IUBITĂ A LUI JEFF
Ne-am cunoscut la clubul de teatru și primul lucru pe care l-am zis a fost:
„Cine e persoana asta și cum pot gravita în jurul ei?”
Iubea dragostea.
Când eram alături de Jeff, parcă eram într-un film cu John Hughes,
eu interpretând-o pe Molly Ringwald, iar el, pe Judd Nelson,
săltând amândoi la sfârșitul filmului.
Nu cred că știa exact ce voia să facă,
ci mai degrabă știa ce stil de viață voia să trăiască.
Era interesat de investiții și de autosusținerea financiară.
Era foarte concentrat pe asta.
Voia să clădească ceva al lui,
dar, la vremea aceea,
nu știa exact care va fi acel lucru.
După ce a absolvit facultatea, discutam într-o zi, iar el a spus:
„Mă mut în Hawaii
„și o să văd eu ce fac după ce ajung acolo.”
A lansat un blog de călătorii numit Aventurile lui Ender.
AVENTURILE LUI ENDER - CĂLĂTORIA EROULUI REZULTATUL EXPERIMENTĂRII CU CANABIS.
Lui Jeff îi plăcea la nebunie romanul Jocul lui Ender de Orson Scott Card,
și cred că de acolo s-a inspirat pentru Aventurile lui Ender.
Apoi a început să meargă ceva mai departe.
Voia să susțină cursuri de coaching pentru viață și carieră.
Dar, la vârsta de 25 de ani, ce crezi...
Ce crezi că o să...
Ce sfaturi semnificative de carieră poți să dai?
Dar ăsta era Jeff, lucrul acesta nu avea să-l oprească.
S-a implicat în totalitate, era interesat
și părea că are multe de împărtășit lumii.
Au fost unele schimbări de nume care mi s-au părut cam ciudate.
Jeff posta ceva pe Facebook în care spunea:
„M-am gândit mult și bine
„și îmi schimb numele în Jeffrey Ayanethos.”
A adăugat „ethos” în coada numelui.
După câteva luni a zis:
„Bun, adevăratul meu nume este Ender Ayanethos.”
Apoi, a mai trecut ceva timp și a zis:
„Singurul meu nume adevărat zămislit de Mama Divină.
„Singurul nume la care voi răspunde este Shafira Ayanethos.”
Salutare! Sunt Shafira Ayanethos.
La acel moment deja avea părul lung, până la șale.
Uneori și-l prindea în coadă. Arăta ca un Isus grec.
Eu sunt...
Făcea ce-l tăia capul pe internet.
Într-o zi mi-a dat mesaj ca să-mi spună despre o fată pe care a cunoscut-o
și despre care credea că e aleasa lui.
Bună, sunt Ender Ayanethos.
Bună, sunt Shaleia Plante.
Jeff și Shaleia s-au cunoscut online și au început să iasă împreună.
Shaleia locuia la Sedona, Jeff a venit acolo pentru ea
și au început să facă videoclipuri despre relația lor.
De când l-am văzut pe Ender, am știut imediat...
Am știut înăuntrul ființei mele că e ceea ce trebuie.
Când s-au cunoscut, au crezut că sunt
perfecți unul pentru celălalt și că a fost o scânteie.
Mă simt binecuvântat, onorat și norocos
că am cunoscut-o pe această femeie, că sunt împreună cu ea
și că am o conexiune atât de intimă cu Shaleia.
Da.
Shaleia este originară din Canada și s-a născut sub numele de Megan Plante.
Căutând spiritualitatea adevărată,
cred că voia să-și găsească o identitate mai veridică
decât cea oferită de părinții ei.
Megan a fost crescută catolică.
Se străduia
și voia să creadă deoarece credeam și noi.
WILLIAM PLANTE TATĂL LUI MEGAN/SHALEIA
Mama ei, în special, era o catolică foarte cucernică.
Când am divorțat de Madeline, Megan avea vreo zece ani.
Și, când am imigrat în SUA, Megan avea cam 12 ani,
așa că am devenit un tată distant.
A fost foarte dificil.
Și, când mama ei a murit de cancer, Megan avea în jur de 15 ani.
Faptul că și-a pierdut mama
și că a avut relații dificile cu familia ei biologică
a făcut-o să-și caute mereu cealaltă latură.
ANGELA SIMPSON FOSTA PRIETENĂ A LUI MEGAN/SHALEIA
Am aflat despre flăcările gemene
acum cinci sau șase ani.
Atunci am știut în adâncul ființei mele că asta îmi doresc.
Îmi doream o uniune sufletească.
Știu că a crezut că Jeff era flacăra ei geamănă.
Știu că e convinsă de asta până în măduva oaselor.
Văd asta pe chipul ei.
Cel puțin din punctul ei de vedere, exista un anumit sentiment de magie.
Iubirea noastră este foarte spirituală.
Este foarte autentică, foarte reală.
Este mai presus de iubirea materială.
Shaleia i s-a alăturat lui Jeff în Hawaii
și au lansat un blog numit Intimitatea trezită.
Când facem sex, ne adâncim foarte tare în sex,
și devine un act al iubirii incredibil de intim.
Și parcă ne vedem restul vieții
într-un tablou exterior,
pentru că se întâmplă atât de multe în interior.
Deci, când am citit în cărți și am vorbit cu Mama Divină,
am aflat că sexul nostru este un instrument de ascensiune.
Jeff părea că s-a schimbat foarte mult după ce a cunoscut-o pe Shaleia.
Nu știa despre flăcările gemene înainte s-o cunoască.
Așa că ea i-a prezentat această idee cu care el a ajuns să se identifice.
Pe măsură ce te contopești cu flacăra geamănă,
începi să îți dai seama că nu există limite
pentru ceea ce puteți realiza împreună.
Când au ajuns să facă echipă, a fost un moment unic,
deoarece Jeff a văzut ocazia de a-și dezvolta afacerea,
iar Shaleia a văzut ocazia de a-și exersa practicile spirituale pe mai mulți oameni.
Darurile, talentele și abilitățile sale
completează darurile, talentele și abilitățile mele
și se contopesc într-un întreg.
Și deodată se naște o viziune și o misiune.
I-am întâlnit tocmai când eram pe punctul de a hotărî să fim împreună.
Și a fost plăcut să auzi pe cineva din afară
CATRINA FOSTĂ MEMBRĂ
că aruncă o privire și validează
ceea ce urma să facem cu viețile noastre.
Am cunoscut-o pe Anne în 1997. Eram amândouă la facultate.
Eu urmam Wesleyan, iar ea, Mercer.
Când eram alături de ea
aveam un sentiment de nedescris.
Eu și Catrina am avut o conexiune profundă
și aproape metafizică, aș spune,
sentiment pe care nu-l mai trăisem cu nimeni
ANNE FOSTĂ MEMBRĂ
și pe care nu puteam să-l explic.
Deja încercaserăm amândouă să ne dezvăluim sexualitatea
și renunțaserăm amândouă să o facem.
Așa că am ajuns amândouă să ne implicăm în relații heterosexuale.
Pe parcursul a 20 de ani,
am avut momente în care ne-am conectat,
dar nu a avut nimeni curajul să o spună.
Mi-am dat seama că, deși am încercat să dau totul uitării,
n-am făcut asta niciodată.
Am vrut cu adevărat să-i spun adevărul meu.
Anne m-a sunat și și-a mărturisit dragostea pentru mine.
Eram însărcinată cu al doilea copil
și i-am spus: „Stai așa!”
Eram conștiente că ne iubim, dar încă încercam să ne dăm seama
ce o să facem dacă urma să dăm curs relației.
Așa că am început să cercetez și să mă întreb
ce se întâmplă cu mine și cu conexiunea mea cu romantismul
de este, poate, puțin disfuncțională.
Atunci am dat peste niște clipuri cu Jeff și Shaleia.
Sigur. Poți să te relaxezi.
Avem atât de multe să împărtășim lumii!
Intri într-o nouă arenă a succesului.
Anne a cumpărat niște sesiuni de FaceTime cu ei, care au inclus și câteva întâlniri.
Ești puternică datorită lucrurilor pe care ți le-am oferit.
Eu ți-am dat acest dar. Și, da, l-ai chemat în univers.
Dar, fără mine, nu reușeam să facem asta.
Spunea că suntem flăcări gemene.
Au făcut o sesiune de meditație cu noi și, la sfârșitul meditației,
ne-au proclamat flăcări gemene în uniune armonioasă.
Termenul „uniunea flăcărilor gemene” e pe internet.
Mulți oameni îl folosesc.
Dar „uniunea armonioasă a flăcărilor gemene” era născocirea lor specială.
Ne pregăteam să ne distrugem viețile
și era o gură de aer proaspăt
să auzim pe cineva din afară care zice...
„Știți ceva? Asta e identitatea voastră. Mergeți înainte! Faceți pasul!”
Probabil că a fost un lucru
pe care ne doream să-l auzim de la oricine.
Ne-au spus că au un grup pe Facebook
pe care am putea să-l ajutăm,
fiindcă noi am ajuns la un rezultat.
Că sunt alți oameni care suferă
din cauză că au făcut ce am făcut noi.
Bine ați venit, cursanți și telespectatori!
Bun-venit tuturor la acest curs!
Aici învățăm cum să avem o uniune armonioasă.
La început, era ceva foarte restrâns,
după care au adăugat tot mai mulți oameni în comunitate,
și tot mai mulți oameni participau la aceste întâlniri.
Din aprilie, de când am declarat că suntem flăcări gemene...
Eu abia mă mutasem. Și ne-am mutat împreună în august.
Cu tot cu copii.
Împărțim cinci copii, doi tătici,
- ... eu, o căsnicie... - Da.
Fără slujbe. Niciuna dintre noi nu avea slujbă.
Da.
Jeff și Shaleia nu spun „Combinăm oamenii,
„vă ajutăm să găsiți pe cineva.”
Ei efectiv promit, îți garantează că îți vor rezolva problemele în dragoste.
Dacă rămâneți alături de noi,
veți învăța cum să intrați în uniune armonioasă.
Este o știință simplă, clară și directă.
Suntem învățați de societate
că viața noastră nu este completă până nu avem
o căsnicie de pus în ramă, cu iubire până la adânci bătrâneți.
Ni se insuflă din naștere.
Și mulți oameni, când nu reușesc să găsească acea persoană
sau când nu au noroc în dragoste,
ar face orice ca să obțină acel rezultat.
BRIANA MEMBRĂ ACTUALĂ
Briana, de mic copil, era adorabilă, iubea distracția și era plină de energie,
LYNN MAMA BRIANEI
era o cititoare avidă, adora natura.
Îi plăcea mult muzica. A început să cânte la pian la cinci ani.
A absolvit facultatea cu o diplomă în muzică.
Cântă la pian, la chitară, cu vocea. Își compune propria muzică.
Este foarte înzestrată.
Pentru că am nevoie de tine
Briana era o cuceritoare exuberantă
și vivace. Așa aș descrie-o.
LISA MĂTUȘA BRIANEI
Foarte inteligentă, a excelat la școală, a urmat cele mai dificile cursuri.
Orice a făcut, a făcut foarte bine.
Și, deodată, a părut că s-a închis în ea.
Și cred că a existat o perioadă în viața ei când a avut
mai multe întrebări decât răspunsuri primite,
un lucru tipic fetelor de douăzeci și ceva de ani.
Cred că a simțit dintotdeauna că i-a lipsit ceva în viață.
A început să caute pe internet informații despre suflete pereche
și genul ăsta de lucruri,
și a dat de Universul flăcărilor gemene.
Bun-venit la primul curs înregistrat al Școlii de ascensiune.
Când a spus că face terapie
cu o organizație, am întrebat-o dacă sunt psihoterapeuți
și ce fel de autorizări au.
„Au acreditări pe anumită ramură?”
A zis că nu sunt psihoterapeuți adevărați. Că sunt antrenori pentru viață.
„Jeff și Shaleia sunt oameni minunați și au o uniune armonioasă.
„Asta îmi doresc și eu în viață, și asta e calea succesului.”
Credea asta din toată inima.
Am observat că, din fata care cânta mereu cu exuberanță și putere,
a început să fie retrasă, iar fratele său i-a spus lui Lynn:
„Mamă, Briana stă foarte mult în camera ei
„și vorbește mult cu noi despre flăcările gemene,
„și vrea să învățăm și noi despre asta, și ne cam sperie atitudinea ei.”
Lucrez în securitate cibernetică. Am început să fac cercetări online.
Am citit toate informațiile disponibile
CHERYL MĂTUȘA BRIANEI
pe toate platformele și am început să mă îngrijorez.
Odată ce dai la o parte toate blocajele
până ajungi la nucleul persoanei tale,
abia atunci ești deschis să primești uniunea armonioasă a flăcărilor gemene.
Cheryl a început să trimită videoclipuri pe YouTube, spunând:
„Fraților, trebuie să luăm în serios lucrul acesta.
„Nu cred că faci un curs și ai înțeles tot.
„Trebuie să-i dăm de cap.”
Vreau să-mi exprim recunoștința pentru Universul flăcărilor gemene.
Aproximativ acum doi ani,
eram foarte confuză și pierdută.
Aveam niște sentimente profunde pentru o anumită persoană...
pentru care aveam și resentimente,
și nu mai știam ce să cred.
Am evitat-o o bună perioadă de timp.
În mintea ei, Briana știa cine este flacăra ei geamănă.
L-a cunoscut la facultate,
au fost împreună o scurtă perioadă, după care el s-a mutat,
dar i-a rămas în suflet timp de mulți ani.
Ea îi dădea mesaje, îi trimitea vederi și cărți.
Dar el nu răspundea prea mult.
BRIANA ... Nu îmi răspunde la mesaje, dar...
știu că vrea să mă vadă.
Fără îndoială, era convinsă că acest băiat
era persoana cu care trebuie să fie în viața asta.
... știu în adâncul inimii că el este flacăra mea geamănă
și că suntem meniți să fim împreună.
Nu ne poate opri nimic.
Și a fost încurajată cu putere
să-l urmărească, la modul agresiv.
„Noutăți despre flacăra geamănă.
„Mi-am luat liber și am rezervat cazare la un Airbnb în Maine,
„unde știu că locuiește sau că locuiește în apropiere.
„El e bărbatul meu. Cu el voi intra în UAFG și îl revendic în totalitate.”
Dacă simți în adâncul inimii că trebuie să-ți revendici flacăra geamănă,
e responsabilitatea ta să-l faci să fie cu tine.
Corect.
Poate crezi că ține de inima lui. Nu. Ține de a ta. Revendică-l!
Din Universul flăcărilor gemene
am învățat că oamenii sunt încurajați să nu respecte limitele altora.
Hei, ce faci?
Bună, Paula, ce mai zici?
Se înscriu oameni care abia au trecut prin despărțiri,
care sunt încă îndrăgostiți de foștii
și care adesea au fost respinși de partener.
Jeff și Shaleia le-ar spune:
„Nu, Dumnezeu ne-a zis că cel care s-a despărțit de tine
„este flacăra ta geamănă. Trebuie să-l urmărești.
„Trebuie să-i arăți iubirea ta.
„Dacă îl lași să scape, alegi conștient despărțirea.”
Vorbești mult, dar alegi să nu faci nimic.
Mai contează ce scoți pe gură dacă nu acționezi?
Asta ești, o persoană care nu contează,
- ... care nu acționează? - Nu.
Nu îți revendici bărbatul,
pentru că nu faci decât să trăncănești despre el.
Era o dinamică agresivă.
Pentru că o abordare comună în cursurile lor era una
în care flacăra geamănă este „prada”,
iar celălalt este „vânătorul”.
Dacă nu răspunde, ce vei face?
Nu știu.
Îi spui: „Trimite poze nud!”
Nu vreau să simt că-l hărțuiesc sexual.
Hărțuiește-l sexual!
- Bine. - E un amărât de gamer. Tu ești sexy.
Zi-i: „Ce faci? Eu fac un curs ca să mi-o trag.
„Vrei să vii la mine?”
Îi scrii acum?
- Îi dai mesaj acum? - Da.
- Bine. - Așa!
Am auzit multe cazuri în care oamenii își hărțuiau flacăra geamănă.
Flăcările lor gemene îi blochează pe Facebook.
Oamenii postează constant despre asta
pe forumul public, unde poate vedea toată lumea.
„Flacăra geamănă m-a blocat. Cică îl hărțuiesc.
„Ce mă fac?”
Oamenii exagerează foarte tare.
Nu pot să cred că flacăra mea geamănă
a cerut ordin de protecție împotriva mea
E în regulă să-ți placă de flacăra ta geamănă atât de mult.
Nu e ciudat. Nu e obsesiv.
Am intervievat pe cineva a cărei flacără geamănă a cerut un ordin de protecție,
iar ea a făcut pușcărie timp de o lună.
Singura putere care ne poate separa este alegerea noastră de a nu fi împreună.
Am contactat câteva persoane
care au postat pe Reddit despre Universul flăcărilor gemene
și le-am întrebat:
„Ce se întâmplă, de fapt, cu oamenii ăștia?
„Ce fac dacă sufletul meu geamăn nu vorbește cu mine?
„Nu răspunde la ușă, deși știu că e acasă.”
Mi-a scris „Du-te dracu'” și mi-a blocat mesajele.
Așa arată constrângerea. Asta este manipulare spirituală.
Du-te naibii la ușa lui, dărâm-o!
- Du-te la el acasă și adu-l la tine! - Eu aș face-o.
Ia din lucrurile lui și adu-le la tine acasă!
El asta vrea.
Se folosește de umor ca să spună lucruri demente
cu care altfel n-ar scăpa basma curată.
Și funcționează.
URMEAZĂ...
Am început să observ că în grup se întâmplau lucruri ciudate.
Ce dracu'?
Oamenii începuseră să se întrebe dacă programul lor chiar funcționa.
Voi ați inventat asta?
Dacă nu-ți găsești flacăra geamănă, începi să nu mai crezi.
Așa că avea nevoie de o rezolvare rapidă.
Au început să combine lumea.
Frate, nu! Nu asta e calea.
Cu cât s-a implicat mai mult,
cu atât mai mult a crezut ce i se servea.
Poți să mă crezi pe cuvânt.
Afacerea lui este manipularea oamenilor.
Eu sunt profesorul.
Au tot încercat să mă convingă să-l urmăresc în continuare.
Nu îmi dai tu mie lecții.
Mereu aleg să fiu fericită, și deja sunt.
Nu poți fi fericită fără flacăra ta geamănă.
Viețile lor sunt în pericol 100%.
Nu cred că ai făcut asta.
Subtitrarea: Valeriu Cosa
Redactor Mioara-Amalia Lazăr